पूर्वी मामलों की फ़्रांसीसी विशेषज्ञ मैडम डियोलाफ़ुआ ने 19 शताब्दी में काज़ारी शासन काल में मस्जिद का दौरा किया और वह लिखती हैं कि यह सुन्दर इमारत, सूक्ष्म अध्ययन के क़ाबिल है। इस इमारत, इसके प्रवेश द्वार और दीवारों को बहुत ही सुन्दर डिज़ाइनों से बनाया और सुन्दर और रंग बिरंगी टाइलों से सजाया गया है। इसकी सुन्दरता देखकर आश्चर्य होता है, खेद की बात है कि इस सुन्दर इमारत का सुन्दर गुंबद भूकंप के कारण गिर गया। भूकंप के कारण इमारत का कुछ भाग पूरी तरह तबाह हो गया था। मस्जिद में बहुत बड़ा प्रांगण है जिसके किनारे बड़े बड़े ताक़ बने हुए हैं। प्रांगण के बीचों बीच वज़ू करने के लिए बड़ा सा हौज़ बनाया गया है। मस्जिद का प्रवेश द्वार थोड़ी सी ऊंचाई पर बनाया गया है और उसके ऊपरी भाग में एक अंडाकार धनुष बनी हुई है। इस द्वार के दोनों ओर एक दूसरे से मिले हुए घमावदार स्तंभ बने हुए हैं जो इमारत से मिले हुए हैं। यह स्तंभ ऊपरी भाग में बारीक चांद की भांति दिखाई देता है। यह स्तंभ सुन्दर फ़िरोज़े से सजे हुए हैं। इस पर तरह तरह के छोटे फ़िरोज़े लगे हुए हैं। इस पर ऐसी सुन्दर डिज़ाइनें बनी हुईं है कि लोग देखते ही रह जाते हैं।